অনুষ্ঠানের শুরুতেই লুভা নাহিদ চৌধুরী তার স্বাগত বক্তব্যে জানান, দীর্ঘ ১২ বছর ধরে কালি ও কলমের পথচলা অব্যাহত আছে। এখন আর শুধু দেশে নয়, ২০১৫ সালের জুলাই থেকে কালি ও কলম পশ্চিমবঙ্গ থেকেও নিয়মিত প্রকাশিত হচ্ছে। এরই মধ্যে পশ্চিমবঙ্গে কালি ও কলমের সাতটি সংখ্যা প্রকাশিত হয়েছে। আবুল খায়ের বলেন, বেঙ্গল ফাউন্ডেশনের বিভিন্ন কার্যক্রমের মধ্যে কালি ও কলমের প্রকাশনা অন্যতম এবং মুখ্য। তিনি নবীনদের প্রেরণাদায়ী এ পুরস্কার প্রদান কার্যক্রম অব্যাহত থাকবে বলে জানান। একই সঙ্গে তিনি বলেন, কলকাতা থেকে কালি ও কলমের প্রকাশনা শুরু করতে গিয়েই আমি বুঝতে পারি যে আমরা ঠিক পথে রয়েছি।